Volebný poriadok pre voľby delegátov STU v ŠRVŠ pre funkčné obdobie

2016 – 2018

Volebný obvod SjF STU

Volebný poriadok pre voľby delegátov STU v ŠRVŠ pre funkčné obdobie 2016 až 2018 upravuje spôsob voľby kandidátov na delegátov STU v ŠRVŠ vo volebnom obvode SjF STU.

**Čl. 1 Úvodné ustanovenia**

1. Počet volených delegátov vo volebnom obvode SjF STU je 1 delegát a 1 náhradník.
2. Voľby vyhlasuje predseda AS SjF STU
3. Voľby organizuje ŠČ AS SjF STU
4. Voľby sú tajné
5. Vo voľbách má právo kandidovať každý študent SjF STU, nezávisle od formy štúdia a stupňa štúdia
6. Oprávnenými voličmi sú študenti SjF STU, nezávisle od formy štúdia a stupňa štúdia

**Čl. 2 Volebná komisia**

1. Volebná komisia najmä:
	1. vytvára a zverejňuje harmonogram volieb
	2. riadi priebeh volieb,
	3. overuje, či kandidáti sú študentami SjF STU a či súhlasia so svojou kandidatúrou,
	4. vyhlasuje výsledky volieb,
	5. určuje poradie kandidátov podľa počtu získaných hlasov,
	6. rozhoduje v sporných prípadoch.
2. Volebná komisia má troch členov zo študentskej časti akademickej obce SjF STU.
3. Členov volebnej komisie volia členovia ŠČ AS SjF STU.
4. Volebná komisia si spomedzi svojich členov volí predsedu.
5. Mandát členov volebnej komisie končí po vyhlásení výsledkov volieb.

**Čl. 3 Voľby**

1. Podmienkou pre kandidovanie vo voľbách je správne vyplnenie záväznej kandidátskej listiny, ktorá je zverejnená spolu s harmonogramom volieb, a podpísanie prezenčnej listiny kandidátov do volieb.
2. Kandidátku je možné podať do dňa a času určeného v harmonograme volieb.
3. Podmienky zverejnenia zoznamu kandidátov určí harmonogram volieb.
4. Spôsob volieb určí volebná komisia v harmonograme volieb.
5. Platný spôsob označenia volebného lístka určí volebná komisia a zverejní ho v deň voľby v mieste konania volieb.
6. Delegátom v ŠRVŠ sa stávajú kandidáti s najväčším počtom hlasov. Ak sú volení aj náhradníci, sú to kandidáti s najvyšším počtom hlasov, ktorí neboli zvolení za delegátov.
7. Pripomienky ku organizácii a priebehu volieb je možné podávať písomne predsedovi volebnej komisie počas priebehu volieb.
8. Výsledky volieb sú po vyhlásení záväzne platné.

Schválené ŠČ AS SJF STU v Bratislave, dňa: 03.11.2016.